**Medlemsmøte 27.02.2014 i SFO`s lokaler i Aremark**

* **Lisensregistering**

Det ble informert om at alle nå må foreta lisensregistering selv. Eget ark med brukerveiledning ble utdelt på møte. I tillegg blir det lagt ut link til internettsiden på medlemssiden.

* **Kommisærkurs/løpslederkurs**

Alle klubbene har i forbindelse med klubbledermøte i november fått beskjed om at de må sørge for å få utdannet kommisærer og sekretærer i klubbene selv. Styret har et ønske om at en av foreldrene til rytterne stiller opp på et slikt kurs. Ikke bare for å gå videre til å bli kommisærer, men for å få innblikk i lover og regler.

Har snakket med Kjell Ivar Larsen i Moss og han har foreslått for NCF at det skal legges et kurs til Østfold 22. og 23.mars. Fredag kl 18-21.30 og lørdag kl 9 (10)- 16(17)Det har ikke kommet ut innbydelse enda. Klubben betaler klubbavgiften. Det ble bedt om tilbakemelding fra medlemmene om de kan stille opp. Håper på at klubben stiller med 5-8 stk på dette kurset. Klubben må stille med 2-3 stk som «lærlings» kommisærer i år.

Det er også mulig for å få kurs i Løpsleder. Mulig onsdag 26.mars på Østfoldhallen.

* **Tilbakemelding til Christin så snart som mulig.**
* **Vecbiebalga BMX**

Aremark kommune har i forbindelse med en tur til en vennskapskommune i Latvia funnet en BMXklubb i Vecbiebalga kommune. Ettersom dette er en av vennskapskommunene har Aremark kommune lurt på om vi er interessert i et eventuelt samarbeid.

Kommunen avtalt et møte med styret i Vecbiebalga BMX i midten av januar og Aremark BMX var representert med Anita og Christin. Aremark kommune betalte reise og opphold.

Vecbiebalga BMXklubb er en liten klubb som ligger på landet. Det er ca. 15 medlemmer og de fleste er under 12 år. De trener 5 dager i uken. Treneren er Olafs Lakucs som er president i det Latviske sykkelforbundet. Han trener flere klubber i Latvia og trenerjobben er til dels hans arbeidssituasjon.

I Latvia har de poengplasseringer fra 6 års alderen. Alle er stort sett med på alle løp i Latvia og de er vane med å reise langt for løp.

De ønsket gjerne å komme en tur til Aremark til sommeren og sykle sammen med våre ryttere. Den mest aktuelle uken for dem var 19-25 juli. Det er ikke meningen at Aremark BMX skal aktivere dem hele uken. Dette er et samarbeid mellom kommunen og BMX. De ønsker også å finne på noe selv denne uken. Det er flere ting som foregår i Aremark denne uken. Bilcross, revyer ol. Overnatting i Idrettshallen kan kommunen ordne. Blir det flott vær, er det mulig med båt/badetur.

* **Tilbakemelding fra medlemmene under møte var at mange allerede var ferdig med ferien og da bare kan stille opp på ettermiddagen. Styret foreslår at vi kontakter Vercbiebalga BMX og spør om de har mulighet til å komme torsdag 17.7 eller fredag18.7 i stedet. Aremark BMX kan da stå for besøket i helgen med sykling, grilling og bading.**
* **Styret kontakter kommunen for videre arbeid, MEN aller viktigst er det at medlemmene straks gir tilbakemelding om de kan stille opp på dette.**

Styret foreslo at vi skulle be Olafs Lakucs (treneren) til Aremark en helg i april/mai. Han er også trener for noen av de beste i Latvia og har vært med på OL. Dette til inspirasjon for både våre trenere og ryttere.

* **Dette ønsket medlemmene at styre skulle arbeide videre med**.
* **Marker Sparebankløpet og Jubileumsløpet**

Vi har fått tildelt søndag 15.juni og 7.september som løpsdager i år. Ved tildelingen hadde vi glemt at det er Elgfestival 6-8.september. Ettersom stort sett alle i Aremark bidrar med dugnad her, blir det vanskelig å holde løp samme helg. Styret kontakter de øvrige Østfoldklubben og prøver å få byttet løpshelg til høsten.

Styret ber om at dere gir beskjed tidlig om dere ikke kan bidra på løpsdagene. Ettersom vi ikke er så mange, må vi eventuelt spørre venner og familie.

* **Innkjøp av speakeranlegg**

Odd Øyvind Bjørntvedt har ordnet klubben et trådløst head sett med nyeste systemkrav til en bra pris. I år vil vi trolig ikke få speakerhjelp under våre løp. Halvor stilte opp på KM løpet, men styret ser gjerne at flere trener seg på dette. Det er jo ikke sikkert Halvor kan stille opp hver gang!!!.

* **Flomlys**

Det er planer om å få montert lys i de siste mastene i febr/mars skiftet. Litt væravhengig. Styret gir beskjed om mulig vårdugnadsdag i forbindelse med dette.

* **Tilskudd fra NCF**

Det er søkt om støtte til anleggsmidler fra NCF. Dette er innrømmet i jan mnd. og klubben får 1/3 av kostnadene til startbom og arrangement teltene. (kr 25 000)

* **Vårmønstringen 10.mai**

Aremark kommune har spurt om BMXèn vil stille opp på årets Vårmønstring. Dette har styret sagt ja til etter en liten forespørsel blant medlemmene på facebook. . Vi kan få bygge en Bmxbane på branntomta til Fosbyskole. Vi må ordne med graver selv. Styret har ønske om at vi samtidig har kiosksalg. Dette er innvilget fra kommunen.

Greier vi å stille opp på dette?

* Noen må bygge banen
* Frakt av alt utstyr til Aremark
* 4-5 ansvarlige for kiosksalg (KIOSKANSVARLIG)
* 2-3 stk må ordne med sykler og hjelmer
* **Styret kommer nærmere tilbake til oppgavefordeling, men Oda Evensen har påtatt seg arbeidsoppgaven som kioskansvarlig for Vårmønstringen og våre 2 løp i år.**